ලේක්හවුස් ආයතනයේ ප්‍රධානත්වයෙන් ලංකා විදුලිබල මණ්ඩලයේ සම අනුග්‍රාහකත්වය හා අබාන්ස් සමාගමේ බැතිබර දායකත්වයෙන් 51වැනි වරටත් පවත්වන මිහින්තලේ ආලෝක පුජා මහෝත්සවය ලබන 22දා ආරම්භ කෙරේ.පොසොන් පෝ දින එනම් ආලෝක පූජාවේ දෙවැනි දිනය ජනාධිපති මහින්ද රාජපක්ෂ මැතිතුමා අතින් විවෘත කෙරේ.මේ 22 දා පැවැත්වෙන සමාරම්භක ආලෝක පූජා උළෙලේ ප්‍රදාන ආරාධිතයා ලෙස උතුරු මැද ආණ්ඩුකාර කරුණාරත්න දිවුල්ගනේ මහතා සහභාගී වෙයි.උතුරුමැද මහ ඇමැති රංජිත් සමරකෝන්, ඇමැතිවරුන් වන කරල්ලියද්ද, කෙහෙළිය රඹුක්වැල්ල, පවිත්‍රා වන්නිආරච්චි, දුමින්ද දිසානායක, නියෝජ්‍ය අමාත්‍යවරුන් වන ඩබ්.බී. ඒකනායක, එස්.එම්. චන්ද්‍රසේන ලේක්හවුස් සභාපති හා කළමනාකාර අධ්‍යක්ෂ බන්දුල පද්මකුමාර මහතා හා අධ්‍යක්ෂ මණ්ඩලය, ලංකා විදුලිබල මණ්ඩලයේ සහ අබාන්ස් සමාගමේ ප්‍රධානීහු ඇතුළු ආරාධිතයන් මේ අවස්ථාවට එක්වෙති.23දා ජනාධිපතිතුමා අතින් පෝදා විදුලි ආලෝක පූජාව විවෘත කෙරෙන අවස්ථාවට කැබිනට් මැති ඇමැතිවරු පළාත් දේශපාලන සාමාජිකයන් ලේක්හවුස් සභාපති හා කළමනාකාර අධ්‍යක්ෂ බන්දුල පද්මකුමාර මහතා ඇතුළු අධ්‍යක්ෂ මණ්ඩලය සහභාගී වෙති..